**СТРАТЕГИЈА РАЗВОЈА СПОРТА У РЕПУБЛИЦИ СРБИЈИ**

**ЗА ПЕРИОД 2014 - 2018**

-предлог-

**САДРЖАЈ**

1. СПОРТ У СРБИЈИ........................................................................................................3
2. ОСНОВНИ ПРАВЦИ СТРАТЕГИЈЕ..........................................................................5
   1. ВИЗИЈА..............................................................................................................5
   2. МИСИЈА.............................................................................................................5
   3. ПРИСТУП..........................................................................................................5
   4. ОЧЕКИВАНИ ИСХОДИ.................................................................................5
3. ФОКУС..........................................................................................................................8

3.1 МЛАДИ..............................................................................................................8

3.2 РЕКРЕАЦИЈА...................................................................................................8

3.3. ВРХУНСКИ СПОРТ........................................................................................8

3.4. СПОРТСКА ИНФРАСТРУКТУРА.................................................................8

1. ИЗАЗОВИ ЗА РЕАЛИЗАЦИЈУ СТРАТЕГИЈЕ..........................................................9
   1. ПРОМЕНЕ НАВИКЕ........................................................................................9
   2. ПРОМЕНЕ ДЕМОГРАФСКЕ СЛИКЕ СРБИЈЕ.............................................9
   3. СПОРТСКЕ НАВИКЕ.....................................................................................10
   4. ОДРЖИВОСТ И СПОСОБНОСТ ОРГАНИЗАЦИЈЕ..................................12
2. СТРАТЕШКИ ОКВИР................................................................................................13
3. ЧИНИОЦИ СИСТЕМА СПОРТА У РЕПУБЛИЦИ СРБИЈИ И

ПРАВНИ ОКВИР У КОЈЕМ ДЕЛУЈЕ СИСТЕМ.....................................................13

1. ПРИОРИТЕТИ СТРАТЕГИЈЕ...................................................................................18
   1. РАЗВОЈ СПОРТА ДЕЦЕ И ОМЛАДИНЕ....................................................18
   2. РАЗВОЈ И УНАПРЕЂЕЊЕ РЕКРЕАТИВНИХ ПРОГРАМА.....................19
   3. РАЗВОЈ И УНАПРЕЂЕЊЕ ВРХУНСКОГ СПОРТА..................................20
   4. РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ................21
2. ОСТАЛИ ЦИЉЕВИ....................................................................................................22
   1. ПОДИЗАЊЕ КАПАЦИТЕТА СПОРТА НА СВИМ

НИВОИМА ВЛАСТИ.....................................................................................22

* 1. СТРУЧНО И НАУЧНО-ИСТРАЖИВАЧКИ РАД И

ИНФОРМАЦИОНИМ СИСТЕМИМА.........................................................22

* 1. МЕЂУНАРОДНА СПОРТСКА САРАДЊА И

СПОРТ У ДИЈАСПОРИ .................................................................................23

* 1. СПОРТ У ВОЈСЦИ..........................................................................................23
  2. ТУРИЗАМ,ЖИВОТНА СРЕДИНА............................................................. .23
  3. СПОРТУ У МУП-У.........................................................................................23
  4. МЕДИЈИУ СПОРТУ...................................................................................... 23
  5. НЕГАТИВНЕ ПОЈАВЕ У СПОРТУ..............................................................24

1. СПРОВОЂЕЊЕ, ПРАЋЕЊЕ, ОЦЕЊИВАЊЕ И ИЗВЕШТАВАЊЕ.....................24

9.1. СПРОВОЂЕЊЕ...............................................................................................24

9.2. ПРАЋЕЊЕ........................................................................................................24

9.3. ОЦЕЊИВАЊЕ.................................................................................................24

9.4 ИЗВЕШТАВАЊЕ............................................................................................25

# ФИНАНСИЈСКИ ЕФЕКТИ СТРАТЕГИЈЕ И АКЦИОНОГ ПЛАНА....................25

1. АКЦИОНИ ПЛАН......................................................................................................25
2. ЗАВРШНЕ ОДРЕДБЕ.................................................................................................25

На основу члана 45. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС и 72/12),

Влада доноси

**СТРАТЕГИЈУ РАЗВОЈА СПОРТА У РЕПУБЛИЦИ СРБИЈИ**

**ЗА ПЕРИОД 2014- 2018**

1. **СПОРТ У СРБИЈИ**

Спорт има кључну улогу у сваком друштву кроз допринос социјалној кохезији, превазилажењу предрасуда, повећању позитивног утицаја на јавно мњење и ширење етичких и општих принципа који се кроз њега преносе. Наши грађани могу учестовати у спорту као непосредни учесници у спортским активностима, што јесте и најважнији циљ ове Стратегије, или као пасивни посматрачи тј.гледаоци и љубитељи спорта.

Савремени спорт представља огромно достигнуће модерног друштва и важно друштвено благо. Спорт је и једна од покретачких снага за достизање миленијумских циљева развоја људског друштва, дефинисаних од стране Уједињених нација. Посебно је вредан за савремени свет који се брзо мења и који се, с једне стране, карактерише повећањем слободног времена, а с друге, урбанизацијом и сталним технолошким развојем који теже да одвоје човека од његове природне средине.

Прилику да учествују у спорту имају сви грађани Републике Србије без обзира на друштвени статус, верску и сексуалну припадност,или било који други вид опредељености. Спорт повезује појединце, породице, заједнице, регионе и целокупни народ. Када се људи баве спортом они се играју, радују и тада испољавају најбоље људске особине које долазе до посебног изражаја: лојалност, толеранција, другарство, тимски рад, посвећеност и упорност.

У Србији спорт има посебно место, јер се народ идентификује са успесима спортиста и победама у којим проналазе мотив за превазилажење свакодневних изазова (егзистенцијалних и других). Зато спорт често добија димензију у којој је победа или „љубав“ према клубу некада важнија и од живота. Због тога су одређене групе људи спремне на организовање, а њихово деловање често нема везе са поштовањем приципа спортске етике и фер плеја (такве су екстремне навијачке групе).

Спорт је саставни де културног идентитета грађанки и грађана Србије и, поготово данас, димензија у којој се видимо у очима света.Он обогаћује нашу културу и економију,утиче на степен благостања, помаже развоју духа и тела деце и чини нас отпорнијим и као заједницу и појединачно.

Због свега тога је основни задатак државе да осигура могућност да све грађанке и грађани Републике Србије имају слободан приступ спорту где год да живе и без обзира на њихову способност. Недовољни ниво БДП по становнику и укупна материјална ситуација нашег друштва, узрок су стања у коме сви немају подједнаке шансе да се баве организованим спортским активностима - кроз активности у спортским клубовима. Издвајања средстава за чланарине, куповину спортске опреме још увек нису и не могу бити приоритет у текућим меечним издацима просечне породице. Због тога спорт у Србији данас није подједнако доступан свима. Вишегодишња глобална економкса криза утиче на способност појединаца, породице, организације и заједнице да се укључе у спорт.

Србија је позната по врхунски организованим спортским догађајима: Европско првенство у ватерполу, Европско првенство у џудоу, летњи Европски фестива младих, Универзијада, Европско првенство у рукомету за мушкарце, Светско првенство у рукомету за жене, Европско првенство за жене у одбојци, Светска лига у одбојци, европска првенства у атлетици, Европско првенство у стрељаштву, Европско првенство у веслању, Европско првенство у рвању и многих других.

Србија у свету важи за земљу врхунских спортских постигнућа, али смо сигурни да резултати могу бити много бољи уз јасно дефинисану Националну стратегију развоја спорта.

Истраживања показују да у Србији око 60% одраслих не практикује физичко вежбање ни једанпут недељно.

С друге стране, Србија пружа могућност да врхунски спортисти остваре своје потенцијале на светској сцени и системски помаже развој спортских талената. Србија награђује врхунски спортски резултат кроз дефинисан и уређен програм Националних признања и награда.

Српски врхунски спортисти су свој пут ка звездама започели у малим клубовима, школским салама или отвореним теренима у јединицама локалних самоуправа. Данас се управо ти спортски клубови сусрећу са, до сада, највећим изазовом који се огледа у недостатку финансијских средстава за развој и одговарајуће спортске инфраструктуре.

Србија је мала земља, са веома успешним врхунским спортистима, али је могуће направити велики помак да би ти резултати били много бољи.

1. **ОСНОВНИ ПРАВЦИ СТРАТЕГИЈЕ**
   1. **ВИЗИЈА**

Визија Стратегије је обогаћивање живота сваке грађанке и сваког грађанина Републике Србије кроз спорт, свакога дана.

* 1. **МИСИЈА**

Мисија је остваривање светски признатог спортског система у Републици Србији, на свим нивоима и то на начин да што више деце упражњава спорт, да што више одраслих учествује у њему и да имамо више победника на светским спортским такмичењима, нарочито на Олимпијским играма.

Када остваримо све наше приоритете Србија ће имати:

* више деце у спорту и рекреацији;
* више одраслих у спорту и рекреацији;
* више победника на светским такмичењима.
  1. **ПРИСТУП**

Улога Министарства омладине и спорта је да предводи, инвестира и омогућава спортском систему Републике Србије да оствари циљеве и приоритете које је ова Стратегија дефинисала.

Улога Министарсва је да:

* даје јасне смернице, поставља изазове спортском сектору у подизању нивоа, признавању и дељењу најбоље праксе, вреднује успех, обједињавава и координира целокупан систем спорта у Републици Србији;
* подиже капацитете свих чиниоца спортског система, унапређује информативно технолошке области, организује врхунска спортска такмичења, ради на развоју и унапређењу спортске инфраструктуре, подиже капацитете свих ресурса у спорту, укључује више жена у систем руковођења у спортским организацијама, више подржавамо програме који се баве унапређењем ,,женског“ спорта и, коначно, бави се истраживањима и прати примере добре праксе;
* инвестира у спорт и рекреативне активности да би се остварили зацртани резултати, прати успехе целокупног система спорта у Републици Србији и транспарентно финансира спортске организације којима је буџет извор средстава и то на основу јасних критеријума и подноси извештаје о коришћењу средстава из фондова пореских обвезника.
  1. **ОЧЕКИВАНИ ИСХОДИ**

До 2018 желимо да постигнемо следеће:

* 70% деце школског узраста учествују у организованом спорту најмање 3 сата недељно;
* више омладине укључено је у спорт и рекреацију;
* више грађана и грађанки Републике Србије укључено у физичко вежбање у спортским клубовима или организацијама које се баве рекреативним вежбањем;
* 40% одраслих учествује барем једном недељно у спорту и рекреацији;
* преко пола милиона волонтера у спорту и рекреацији;
* више победника на светским такмичењима;
* освајање већег броја медаља на великим такмичењима, посебно на Олимпијским и Параолимпијским играма;
* повећање броја спортиста и спортских клубова светског ранга;
* повећање броја едукованих тренера, генералних секретара и спортских директора без обзира да ли се ради о формалном или о неформалном образовању;
* подизање капацитета спорта уз успостављање кохерентног система финансирања спорта на свим нивоима власти, уз поштовање утврђених критеријума;
* још прецизније и јасније дефинисање критерујума за финансирање спорта на јаван и транспарентан начин, уз рапидно смањење ,,дискреционих права“;
* превођење система финансирања спорта из ,,сиве зоне“ у легалне токове и смањење могућност злоупотреба, стварања лошег имиџа, одбијање потенцијалних донатора и спонзора, прављење и коришћење тзв. ,,црних фондова“ и др.;
* наставак усмеравања буџетских средстава ка најспособнијим организацијама које су спремне да пруже резултате нашем спорту и рекреацији;
* консолидује инвестиционе токове ради поједностављења и унапређења процеса инвестирања у спортске организације
* постепено успостављање система самоодржиовсти спортских организација унапређењем и јачањем партнерства између спортског и пословног сектора;
* обезбеди аутоматску примену механизама за рацинално трошење средстава и настави са инсистирањем на начин који подиже ефикасност и учини да систем буде потпуно транспарентан и контролабилан;
* вреднује рационално доношење одлука на основу чињеница заснованих на стручним анализама и дугорочном планирању;
* развије војни спорт који постиже врхунске резултате у систему ЦИСМ;
* повећа учешће особа са инвалидитетом, како у систему врхунског спорта тако и у систему рекреативног вежбања;
* унапреди систем доброг управљања у спорту поштујући индикаторе утврђене на нивоу Савета Европе и Европске спортске комисије;
* повећа капацитет свих чинилаца система спорта у Републици Србији кроз организовање обука за писање пројекта у ЕУ;
* створи способне, одрживе и координисане организације које обезбеђују квалитетан спорт за своје заједнице;
* омогући бољу координација између свих чинилаца спортског система у Србији и поштовање Стратегије и свих прописа који регулишу поље спорта наставити сарадњу са партнерима у Јединицама локалних самоуправа како би успоставили већу контролу примене како Стратегије тако и закона и подзаконских аката;
* обезбеди доношење локалних планова у јединицама локалних самоуправа, након доношења ове Стартегије;
* обезбеди транспарантан систем расподеле буџетских средстава уз поштовање установљених критеријума у јединицама локалних самоуправа;
* обезбеди поверење домаћих и страних улагача у спорт стварањем транспарентног, предвидивог и одрживог система;
* укључи већи број жена које учествују у руковођењу спортским организацијама, националним гранским савезима и установама физичке културе;
* унапреди, уреди и изгради недостајућу спортску инфраструктуру;
* подржи спортске организације да планирају и деле ресурсе и објекте са другим спортским организацијама, посебно у случајевима када то умањује трошкове и обезбеђује боље услуге за све учеснике у систему спорта;
* да смањи утицај негативних појава у спорту;
* да повеже спорт, туризам и животну средину;
* да обезбеди интерконекцију науке и спорта;
* да заједно са медијима промовише праве вредности и приближи значај бављења спортом сим грађанима Републике Србије.

1. **ФОКУС**

Стратегија ће своје деловање посебно фокусирати на неколико тема и то:

* 1. **МЛАДИ**

Циљ је да млади развију љубав према спорту и рекреацији која ће водити ка њиховом доживотном учешћу или у спорту или у рекреацији.

* 1. **РЕКРЕАЦИЈА**

Желимо способан, одржив и координиран рекреативни сектор који може да обезбеди квалитетне могућности за учешће у својим програмима за што већи броја грађанки и грађана Србије.

* 1. **ВРХУНСКИ СПОРТ**

Циљ је да се идентификују најталентованији спортисти Србије, да се повежу наука и пракса ради постизања врхунских спортских резултата и да се талентима и већ рангираним врхунским спортистима омогући несметан развој и напредак у свим узрасним категоријама и, последично, до бољег позиционирања Србије на светској спортској сцени.

* 1. **СПОРТСКА ИНФРАСТРУКТУРА**

Циљ је да се развије и унапреди спортска инфраструктура у Републици Србије. У свим досадашњим анализама потврђено је да је спортска инфраструктура у значајној мери девастирана и изражена је потреба да се значајна пажња усмери ка реконструкцији постојећих спортских капацитета али и изградњи нових мултифункционалних спортских објеката и Националних тренинг центара. Подизање капацитета спортске инфраструктуре је заједничка обавеза свих чиниоца власти од Републике до Јединица локланих самоуправа.

1. **ИЗАЗОВИ ЗА РЕАЛИЗАЦИЈУ СТРАТЕГИЈЕ**

Спорт у Републици Србији функционише у веома комплексном окружењу које се мења и отвара многе изазове.

За успешно инплементирање приоритета Стратегије потребно је јасно препознати изазове и дефинисати начине за њихово превазилажење.

* 1. **ПРОМЕНА НАВИКА**

Раст интересовања деце за рачунаре и друштвене мреже може довести до опадања интересовања за учешћем у спортским активностима укупно, а може довести и до померања њиховог интеровња ка групама тзв. неформалних спортова.

* 1. **ПРОМЕНЕ ДЕМОГРАФСКЕ СЛИКЕ СРБИЈЕ**

Резултати пројекција становништва за период 2011–2041. указују да ће у наредних тридесет година становништво Републике Србије и даље бити изложено деловању процеса демографског старења. Удео младих је низак и са тенденцијом даљег пада, док је удео старих висок и стално расте. По проценама, учешће становништва млађег од 15 година опашће са 14,4% на 11,7%, док ће се учешће старијих од 65 година повећати са 17,3% на 25,2%. Удео најстаријих (80 и више година) у укупној популацији порашће са 3,5% на 7,8%. Крајем 40-тих година, Срби ће бити просечно још старија нација - просечна старост порашће са 42,1 на 46,5 година. Истовремено, неминовно је смањење учешћа радно способног становништва (15–64) у укупној популацији, а процењен је пад у интервалу од 3,0% до 8,2%.

Пројекције становништва општина/градова 2011–2041. показују да је на крају посматраног периода само у петини општина очекиван популациони раст, при чему је већи број тих општина на територији Града Београда. С друге стране, у чак десет општина број становника се смањује за више од 50%, а изразит депопулациони тренд бележе неразвијене општине Црна Трава, Бабушница и Гаџин Хан.

Старење становништва ће захтевати омогућавање више спортских и рекреативних олакшицаи погодности за старије грађанке и грађане Србије. С друге стране, главни центри са великим приливом становништва, као што је Београд, биће изложени притиску како на спортске организације, тако и на коришћење свих спортских капацитета.

Утицај миграција на развој спорта је веома велики: према попису становништва из 2011. у укупном становништву у Републици Србији 54,96% је аутохтоно становништво, а удео досељеног становништва је 45,04%. Општина Жагубица има највећи удео аутохтоног становништва у укупном 81%, а следе општине: Ковачица, Сјеница, Нови Пазар, Мало Црниће, Жабари и Косјерић у којима је удео аутохтоног у укупном становништву већи од 70%. Посматрано у апсолутним бројевима, највише досељеног становништва живи у Граду Београду (око 860 000 људи), затим у Граду Новом Саду (око 200 000 људи) и Граду Нишу (око 120 000 људи). По учешћу досељеног у укупном становништву издвајају се општине Петроварадин (74%) и Сремски Карловци (61%), као и београдске општине: Гроцка (59%), Барајево (58%), Палилула (56%), Сурчин (55%) и Нови Београд (55%). Нешто више од 88% укупног становништва је рођено на територији Републике Србије, а око 10% становништва је рођено на територији некадашњих република СФРЈ. Свега 0,84% становништва рођено у осталим државама.

Миграције доводе и до разноликости у интересовањима за ,,полупарне традиционалне спортове” и за нове неконвенционалне спортове, али и до осипања у клубовима из тзв. ,,малих средина“.

**4.3 СПОРТСКЕ НАВИКЕ**

Према подацима Истраживања Института за јавно здравље Србије „Др Милан Јовановић Батут” у Србији је гојазан скоро сваки пети одрасли становник (18.6%); сваки трећи становник пуши (33.6%); око 40% свакодневно или повремено конзумира алкохол, а скоро половина становништва има хипертензију (46.5%).

Резултати компарације резултата два истраживања: првог која су спровела Европска комисија (ЕУРОБАРОМЕТАР) на територији земаља чланица Европске Уније и другог које је спровео ЦЕСИД на територији Србије на захтев Министарства омладине и спорта, показују да:

- 40 % становника ЕУ изјављује да се бави спортом бар једном недељно, док се спортом у Србији једном недељно бави само око 10 %;

- 34 % становника ЕУ изјављује да се никада не бави физичким вежбањем, док се у Србији никада не бави физичким вежбањем чак 56 % одсто популације

Међутим, када је реч о истраживању о променама спорских навика, спроведеном у Србији, 2007. и 2011, сви резултати **говоре у прилог донесеној Стратегији**.

Од тренутка доношења Стратегије повећан је број оних који кажу да се баве спортом у било којој мери. Раније је таквих испитаника било 37%, а сада их је 44%. Такође, побољшала се и структура бављења спортом, јер је знатно више оних који се спортом баве свакодневно, или учестало - два до три пута недељно. То показује да је дошло до пораста спортских навика у Србији, а овај податак се може видети и у следећем графикону.


Графикон 1. Промене у спортским навикама популације




Један од првих предуслова за проналажење решења подизања мобилности грађана Србије за бављење физичким активностима јесте налажење узрока њихове пасивности у односу на физичко вежбање. Када се упореде подаци ЕУРОБАРА и ЦЕСИД-овог истраживања видеће се да је недостатак времена основни разлог слабог учешћа у спортским активностима. Управо су резултати у вези са недостатком слободног времена и у ЕУ и код нас веома слични. Наиме, 45 % испитаника Европске уније то наводи као основни разлог, док је у Србији тај број мањи и креће се на нивоу од око 40 %.

У следећим графиконима приказан је однос и других наведених разлога за небављењем физичком активношћу - и у ЕУ и у Србији.

Графикон 2.- Разлози за слабо бављење физичким активностима које су навели испитаници из ЕУ- ЕУРОБАР



Графикон 3. Разлози за слабо бављење физичким активностима које су навели испитаници из Србије



**4.4. ОДРЖИВОСТ И СПОСОБНОСТ ОРГАНИЗАЦИЈЕ**

Спорт и рекреација имају ограничене ресурсе, а често имају и веома уску базу за приходовање, тако да је одрживо финансирање функционални приоритет.

Изазови у финансирању спорта су вишеструки: девастирана економија и пад стандарда; недостајућа спортска инфраструктура са финансијски слабим јединицама локалних самоуправа које често расподељују средства из буџета без јасно дефинисаних критеријума; ограничења у спонзорству фирмама које се баве производњом алкохола и дувана; велико „'црно тржиште“' у области спортских кладионица и уопште игара на срећу из чијег прихода се делимично финансира спорт. С друге стране, раст интересовања за клађење на домаће и иностране спортске догађаје има потенцијал да угрози интегритет спорта кроз намештање мечева, нелегално клађење и друге облике корупције. Република Србија је веома активна у међународним телима, нарочито у Савету Европе, где активно учествује у креирању политике за борбу против ових и свих других негативних појава у спорту.

Посебан изазов за развој спорта у Србији јесте насиље на спортским приредбама. Сви инциденти утичу и на пословање спортских организација – на дуги рок утичу на одбијања спонзора да уђу у систем финансирања и подршке спорту.

Има примера да лошим, нестручним и неетичким радом на спорт утичу и неке школе, клубови и организације које се баве рекреациојм грађана. У крајњем, то може да доведе до престанка бављења спортом у популацији младих. То, у комбинацији са новим стиловима живота младих и изазовима које пружа модерно друштво (социјалне мреже, играње видео игара, гледање телевизијског програма...), може довести до озбиљног смањења мотивисаности младих људи да се баве физичким вежбањем.

Многи спортски објекти се, због неадекаватног управљања и одржавања у време кризе, налазе у веома лошем стању. Због тога постоји јасна потреба за новим објектима за школски, рекреативни и врхунски спорт. Стартегијом је предвиђено унапређење капацитета постојећих објеката. Такође, предвиђено је и да се, на бази урађене анализе постојећег стања, обави категоризација спортских објеката како би се дефинисали приоритети при планирању обнове и евентуалне изградње нових објеката.

Акционим планом дефинисана су два општа циља која се односе на стварање услова за системско планирање изградње и адаптације спортских објеката и њихово финансирање као и рад на изградњи националних тренинг центара.

1. **СТРАТЕШКИ ОКВИР**

Стратегија је комплементарна са раније усвојеним документима у овој области пре свега са Националном стратегијом за борбу против насиља и недоличног понашања на спортким приредбама, за период од 2013. до 2018. године, Стратегијом превенције и заштите од дискриминације, Стратегијом за младе и Стратегијом очувања и јачања односа матичне државе и дијаспоре и матичне државе и Срба у региону. Поједине области ове Стратегије већ су у мањој, или већој мери обухваћене другим стратешким документима, као што је случај са насиљем и недоличним понашањем на спортским приредбама. Полазећи од већ утвђених стратешких одредница датих у раније усвојеним стратешким документима, Стратегија у овој области доноси додатне сдржаје који су усклађени са ранијим приоритетима, уз избегавање преклапања.

Законом о спорту је уређена област спорта у складу са европским стандардима и прописима чији је развој био изузетно динамичан у протеклом периоду, уз усаглашавање са националним прописима и консензус свих релевантних субјеката спорта да се област спорта уреди на системски целовит и свеобухватан начин. Овим Законом детаљно су уређена права и обавезе спортиста и осталих физичких лица у систему спорта, питања везана за правни положај, организацију и регистрацију правних лица у систему спорта; детаљно су разрађени општи интерес, као и потребе и интереси грађана у области спорта; успостављено је јасно и транспарентно финансирање; дат је основ за нужне категоризације у области спорта; опредељено је доношење стратегије развоја спорта у Републици Србији; прецизиран и унапређен режим школског спорта; успостављен је свеобухватан режим у погледу статуса, функционисања и одржавања спортских објеката; прецизиран је режим организовања спортских приредби; утврђено је право на национална признања и награде за посебан допринос развоју и афирмацији спорта; прописано је вођење евиденција ради поседовања релевантних података из ове области; успостављен је надзор над радом организација у области спорта и уређена су питања у вези са евидентирањем и приватизацијом у области спорта. Након доношења Закона о спорту, готово је у целости реализован процес доношења свих подзаконских аката, чиме је област спорта у нормативном смислу заокружена.

1. **ЧИНИОЦИ СИСТЕМА СПОРТА У РЕПУБЛИЦИ СРБИЈИ И ПРАВНИ ОКВИР У КОЈЕМ ДЕЛУЈЕ СИСТЕМ**

Чиниоци система спорта у Републици Србији делују у два сектора, Владином и невладином.

Владин сектор чине Скупштински одбор за образовање, науку, технолошки развој и информатичко друштво, Министарство омладине и спорта, Завод за спорт и медицину спорта Републике Србије, Антидопинг агенција Србије, Савет за борбу против насиља на спортским приредбама, Савет за спорт, Покрајински секретаријат за спорт и омладину, јединице локалних самоуправа са надлежним секретаријатима за спорт и омладину, државни факултети за спорт.

Невладин сектор чине Спортски савез Србије, Олимпијски комитет Србије, Параолимпијски комитет Србије, национални грански савези, територијални спортски савези, спортски клубови и организације.

Задаци и правци деловања Министарства омладине и спорта дефинисани су Законом о министарствима. Основни циљ Министарства је нормативно и суштинско уређење система спорта, развој и унапређење спорта и рекреативних активности у Републици Србији.

У Републици Србији основни правни акт којим се регулише област спорта јесте Закон о спорту („Службени гласник РС”, бр. 24/11 и 99/11 и др.закон) који је Народна скупштина Републике Србије донела 31. марта 2011. године.

Поред овог Закона, за област спорта у погледу правног уређења, од непосредне важности су и следећи закони:

1. Закон о ратификацији Европске конвенције о насиљу и недоличном понашању гледалаца на спортским приредбама, посебно на фудбалским утакмицама (Службени лист СФРЈ−Међународни уговори, број 9/90);
2. Закон о ратификацији Европске конвенције против допинговања у спорту, са Додатком (Службени лист СФРЈ−Међународни уговори, број 4/91);
3. Закон о потврђивању Најробијског уговора о заштити олимпијских симбола, са Анексом (Службени лист СРЈ−Међународни уговори, број 1/99);
4. Закон о потврђивању Међународне конвенција против допинга у спорту (Службени гласник РС−Међународни уговори, број 38/09);
5. Закон о спречавању допинга у спорту (Службени гласник РС, број 101/05);
6. Закон о спречавању насиља и недоличног понашања на спортским приредбама (Службени гласник РС, бр. 67/03, 101/05 − др.закон, 90/07, 72/09 – др.закон и 111/09);
7. Закон о скијалиштима (Службени гласник РС, брoj 46/06);
8. Национала стратегија за борбу против насиља и недоличног понашања на спортским приредбама за период од 2013. до 2018. године(Службени гласник РС, брoj 63/13).

На основу Закона о спорту, донета су следећа правна акта:

1. Уредба о националним спортским признањима и новчаним наградама (Службенигласник РС, брoj 8/13);
2. Правилник о утврђивању здравствене способности спортиста за обављање спортских активности и учествовање на спортским такмичењима (Службени гласник РС, број 15/12);
3. Правилник о условима за обављање спортских делатности (Службени гласник РС, број 63/13);
4. Правилник о стручном оспособљавању за обављање одређених стручних послова у спорту (Службени гласник РС, број 8/13);
5. Правилник о спортским гранама у Републици Србији (Службени гласник РС, бр. 72/11 и 23/12);
6. Правилник о спортским гранама од посебног значаја за Републику Србију (Службени гласник РС, бр. 72/11 и 25/13);
7. Правилник о начину вођења матичних евиденција у области спорта (Службени гласник РС, број 74/11);
8. Правилник о садржају и обрасцу пријаве за евидентирање података о спортским организацијама, спортским савезима, спортским друштвима и спортским центрима (Службени гласник РС, број 43/11);
9. Правилник о одобравању и финансирању програма којим се остварује општи интерес у области спорта (Службени гласник РС, број 49/12);
10. Правилник о обрасцу и начину издавања легитимације спортског инспектора (Службени гласник РС, број 61/11);
11. Правилник о номенклатури спортских занимања и звања (Службени гласник РС, број 7/13);
12. Правилник о надзору над стручним радом у области спорта (Службени гласник РС, број 92/11);
13. Правилник о националној категоризацији спортских стручњака (Службени гласник РС, број 25/13);
14. Правилник о националној категоризацији спортова (Службени гласник РС, број 25/13);
15. Правилник о националној категоризацији врхунских спортиста (Службени гласник РС, број 123/12);
16. Правилник о националним гранским спортским савезима преко којих се остварује општи интерес у области спорта у Републици Србији (Службени гласник РС, бр. 72/12, 3/12 и 25/13);
17. Правилник о коришћењу спортских објеката и обављању спортских активности у јавним спортским објектима (Службени гласник РС, бој 55/13);
18. Правилник о евиденцијама које воде високошколске установе и друге организације које се баве оспособљавањем у области спорта (Службени гласник РС, број 61/11);
19. Правилник о дозволи за рад спортских стручњака (Службени гласник РС, број 7/13);
20. Правилник о ближим условима за обављање спортских активности и спортских делатности (Службени гласник РС, број 17/13);
21. Правилник о ближим условима и критеријумима за стипендирање врхунских спортиста аматера за спортско усавршавање и за доделу новчане помоћи врхунским спортистима са посебним заслугама (Службени гласник РС, број 124/12);
22. Одлука о образовању Националног савета за борбу против насиља и недоличног понашања гледалаца на спортским приредбама (Службени гласник РС, бр. 65/11 и 100/12).

Завод за спорт и медицину спорта је установа која обавља делатност у циљу развоја стручног рада и задовољавања стручних потреба у области спорта.

Задаци Антидопинг агенције Републике Србије су константна борба против допинговања у спорту и превентивне активности у том смислу.

Задатак Савета за борбу против насиља на спортским приредбама је константна борба против свих негативних појава у спорту и координација како Владиног, тако и невладиног сектора у тој борби. Савет је 2013. године предложио, а Влада Републике Србије и донела Националну Стратегију за борбу против насиља на спортским приредбама за период 2013-2018. Овим Националним Саветом председава лично премијер Републике Србије.

Савет за спорт формира Министар омладине и спорта и сачињавају га представници националних гранских савеза, спортски новинари, угледни спортски радници, и менаџери у спорту. Савет има циљ да предлаже Министру политике и активности у циљу развоја и унапређења спорта.

Факултети за спорт или менаџмент у спорту имају веома важну улогу у смислу развоја и унапређења спорта у Републици Србији и потребно је радити на постизању боље сарадње између спортских организација и научних институција.

Стратегијом су предвиђени механизми који ће довести до повезивања науке и праксе и њиховог заједничког наступа на светској спортској и научној сцени.

Задатак Спортског савеза Србије је да, користећи своју мрежу, учини спорт доступним у сваком кутку наше земље, координира активности спортских организација са властима у јединицама локалних самоуправа, води бригу о вертикалној примени Стратегије и врши анализу сврсисходности инвестирања средстава из буџета у спортском систему Републике Србије.

Задатак Олимпијског комитета Србије је да обавља послове којима се обезбеђују услови за: праћење, развој и унапређење врхунског спорта и система врхунског спорта у олимпијским спортовима, организацију и одржавање међународних спортских такмичења која су у надлежности Међународног олимпијског комитета, остваривање међудржавне и међународне спортске сарадње и реализацију програма и пројеката из ове области, који су од општег интереса за Републику.

Параолимпијски комитет Србије (ПОКС) је члан Међународног параолимпијског комитета (ИПЦ) и његова основна функција је реализација програмских активности везаних за врхунски спорт особа са инвалидитетом. Спортови који су заступљени у ПОКС су: атлетика, стони тенис, стрељаштво, пливање, седећа одбојка, кошарка у колицима, плес у колицима, бициклизам, голбал, џудо, скијање и коњички спортови.

Надлежни национални грански спортски савез путем спортских правила уређује обављање спортских активности и спортских делатности у одређеним гранама спорта било да се ради о олимпијском или неоплимпијском спорту.

Покрајински секретаријат за спорт и омладину обезбеђује остваривање потреба и интереса грађана у области спорта на територији аутономне покрајине, уређује и води евиденције и утврђује спортске објекте у области спорта од значаја за аутономну покрајину, обезбеђује услове за рад, односно обављање делатности Покрајинског завода и других организација у области спорта чији је оснивач аутономна покрајина, утврђује преко којих се покрајинских спортских савеза задовољавају потребе и интереси грађана на територији аутономне покрајине када је у једној спортској грани регистровано више покрајинских гранских спортских савеза и утврђује које спортске гране су од посебног значаја за аутономну покрајину, и као поверене послове уређује ближе услове за коришћење јавних спортских терена на територији аутономне покрајине и врши инспекцијски надзор над спровођењем закона о спорту на територији аутономне покрајине.

Јединице локалних самоуправа имају посебно значајно место у примени Стратегије. Законом о спорту је дефинисано да је обавеза сваке ЈЛС да донесе свој програм рада који ће бити у сагласности са овом Стратегијом, а да ће се у расподели средстава водити рачуна о критеријума и да ће цео процес бити јаван и транспарантан.Стратегија предвиђа сужавање простора за коришћење тзв. дискреционих права која су често и извор корупције. Стратегијом посебно инсистирамо да јединице локалних самоуправа воде рачуна како се троши новац из буџета и да успоставе јасне процедуре за праћење токова новца у спорту и поштовање свих позитивних законских и подзаконских прописа.

Територијални спортски савези су организације у области спорта са одређене територије, које се оснивајуради уређивања и остваривања спортских питања од заједничког интереса, који директно сарађују са јединицама локалних самоуправа и координишу активности између локалних власти и спортских клубова.

Спортски клубови су основна ћелија система спорта у Републици Србији у којима се може сагледати реалан живот спортиста и који су данас оптерећени многим проблемима. Управо су спортски клубови тренутно највише угрожени, оптерећени су разним наметима које диктирају национални грански савези, нормативом коју диктира Министарство омладине и спорта, другим законским прописима који на директан или индиректан начин утичу на рад спортског клуба, хроничним недостатком финансијских средстава и мешањем политике у њихову загарантовану аутономију. Највећи број клубова нема приступ средствима из јавних предузећа, већ је то привилегија тзв. великих клубова, оптерећени су и одливом квалитетног спортског кадра у велике градове који им пружају боље услове за живот, студирање и већу могућност у запошљавању.

Одговорности и част да будемо део система спорта у Републици Србији је велика, нарочито када смо свесни чињенице да располажемо веома ограниченим ресурсима, а да су очекивања нашег народа увек велика, а некада и нереална када је реч о постизању врхунских резултата на великим спортским манифестацијама, где се такмичимо са много богатијим и многољуднијим земљама.

1. **ПРИОРИТЕТИ СТРАТЕГИЈЕ**

Стратегијом су дефинисанетри приоритетне области, а акционим планом дефинисано је још 12 општих циљева и 49 посебних циља.

Приоритети ове Стратегије су:

* Развој спорта деце и омладине;
* Развој и унапређење рекреативних програма;
* Развој и унапређење врхунског спорта;
* Развој и унапређење спортске инфраструктуре

Имплементација Стратегије захтева тимски рад и заједничке активности свих чинилаца спортског система Републике Србије, а улога Министарства омладине и спорта је да обезбеди јасно дефинисане правце деловања. Да би задатак био успешно обављен, морамо имати јасна правила у финансирању реализације примене Стратегије, која неће бити оптерећена личним или партијским интересима, већ ће бити усмерена искључиво ка јасно дефинисаним критеријумима, а у центру пажње је спортиста- рекреативац.

**7.1. РАЗВОЈ СПОРТА ДЕЦЕ И ОМЛАДИНЕ**

Применом Стратегије развоја спорта за период 2014-2018. у области развоја спорта деце и омладине желимо:

* да млади у Србији развију љубав према спорту и рекреацији која ће их водити ка њиховом доживотном учешћу у перманентним физичким активностима;
* да се основе за учешће у спорту успостављају током раних година и у том смислу ће Министарство омладине и спорта и јединице локалних самоуправа подржавати организације које омогућавају квалитетне програме за основне покрете и базичне спортске вештине за децу до 14 година;
* да обезбедимо јасне смернице за родитеље, учитеље, тренере и друге волонтере, како бисмо помогли да се подигне квалитет рада у спорту за децу и охрабримо клубове да обезбеде окружење прилагођено породицама, да би деца и родитељи добили квалитетније програме у спорту;
* да подржимо образовни сектор да обезбеди више квалитетних спортских могућности за децу, показујући им на који начин спорт може да побољша образовне резултате и јачајући везе међу школама, клубовима и другим институцијама;
* да одржимо спортове и манифестације које привлаче младе људе и промовшемо изградњу инфраструктуре и простора, како би млади људи имали бољи приступ спортским могућностима;
* да нађемо начине да задржимо младе људе у спортским активностима и после завршетка школовања.

Општи циљ:Унапређен школски и универзитетски спорт

Посебни циљеви:

* Побољшани материјално-технички услови за реализацију школског и универзитетског спорта;
* Повећан број спортских секција и других ваннаставних спортских и рекреативних активности у оквиру школског и универзитетског спорта;
* Повећано учешће ученика и студената на школским и универзитетским спортским такмичењима, приредбама и манифестацијама;
* Побољшaан стручно педагошки рад и унапређена институционална сарадња у оквиру школског и универзитетског спорта;
* Подстакнуто значајније укључивање јединица локалних самоуправа у реализацију и унапређење школског и универзитетског спорта;
* Побољшано медијско праћење и промоција школског и универзитетског спорта у циљу неговања културе спортског понашања, фер плеја, сарадње, толеранције и поштовања различитости на спортским теренима и поред њих.

Мерење успеха у 2018. години: бројем младих људи који учествују у спорту и рекреативним активностима кроз иницијативе које су подржали наши партнери.

**7.2. РАЗВОЈ И УНАПРЕЂЕЊЕ РЕКРЕАТИВНИХ ПРОГРАМА**

Лисабонска конвенцијаиз 1998, Бела књига о спорту из 2004, Препорука Светске здравствене организације о исхрани и физичкој активности из 2007. биле су полазиште за политичку одлуку ЕУ у децембру 2010.да до 2020. покрене нових 100 милиона европљана на редовну физичку активност. Редовна физичка активност је основ за очување и унапређење здравља, а „спорт за све“ препознају као основно средство у реализацији тих циљева.У приоритетне задатке сваке државе убрајају се јавно-здравствене активности у циљу промоције здравих стилова живота и пружање могућности свим грађанима да се баве спортским активностима.

Применом Стратегије развоја спорта за период 2014-2018. у области рекреације желимо да:

* створимо способан, одржив и координисани сектор који ће се бавити рекреацијом свих грађанки и грађана Републике Србије и који ће омогућити квалитетне могућности за учешће већег броја наших људи;
* дамо младима прилику да се баве рекреативним вежбањем и да стекну навику и потребу која ће трајати целог живота;
* повећамо могућности за бављење рекреативним активностима код младих људи улагањем у организације, манифестације и акивности које су блиске омладини;
* инвестирамо у рекреативне организације које могу да мобилишу већи број грађанки и грађана Републике Србије за учешће у рекреативним активностима.

Општи циљ: повећан обухват бављења спортом у свим сегментима становништва посебно деце, младих, жена, особа са иинвалидитетом и старих.

Посебни циљеви:

* Подстакнута и ојачана свест о важности редовне физичке активности;
* Побољшани материјално-технички услови у циљу доступности свим грађанима да се баве спортом;
* Подсткнуто значајније укључење јединица локалне самоуправе у финансирање и реализацију програмских активности спорта за све;
* Израђени стандарди у оквиру „спорта за све“ и унапређени стручни потенцијали са циљем израде критеријума за финансирање спорта за све;
* Унапређена сарадња са школским и универзитетским спортом, врхунским спортом, спортом у војсци и полицији, радничким спортом и спортом на селу у циљу повећања обухвата бављења спортом у свим сегментима становништва посебно деце, младих, жена, особа са инвалидитетом и старих;
* Унапређена сарадња са савезима пензионера, невладиним организацијама и гранским спортским савезима ради повећања обухвата и развоја нових облика и садржаја који су намењени старим особама у функцији одржавања здравља, виталности и дигнитета.

Мерење успеха у 2018. години: према броју грађанки и грађана Републике Србије који учествују у рекреацији кроз иницијативе које подржавају наши партнери.

**7.3. РАЗВОЈ И УНАПРЕЂЕЊЕ ВРХУНСКОГ СПОРТА**

Стратегијом желимо да се идентификују и развију најталентованији спортисти у Србији и да већ категорисани врхунски спортисти имају врхунске услове за њихово спортско усавршавање и да побеђују на светској сцени.

Применом Стратегије развоја спорта за период 2014-2018. у области врхунског спорта желимо да:

* финансирамо оне спортске организације и спортисте које су способни да постигну врхунске резултате на светској сцени;
* обезбедимо спортистима услове за тренинг по највишим светским стандардима, како би они били спремни за међународна такмичења;
* обезбедимо спортистима услове, ресурсе и могућности у циљу максималног испољавања њихових потенцијала;
* привучемо и ангажујемо тренере светске класе и помоћно особље у српски систем врхунског спорта, у циљу подизања капацитета националних гранских савеза. Инсистирамо на перманенетној едукацији тренера ангажованих у систему спорта Републике Србије, како кроз неформално образовање, тако и кроз повезивање мреже универзитета;
* помогнемо националним гранским савезима да препознају таленете, осмисле квалитетне програме за њихов развој и коначно да развију будуће таленте, омогућујући специјалистичке и техничке савете на пољу идентификације и развоја талената и помоћ националним спортским организацијама у изради и спровођењу планова за развој талената;
* инвестирамо у развој истраживања и технологије на домаћем и светском нивоу, како бисмо нашим спортистима омогућили предност у односу на друге такмичаре.

Општи циљ: наставак обезбеђивања услова за развој врхунског спорта и стварање услова за развој професионалног спорта.

Посебни циљеви:

* Подигнути капацитети стручног рада у области врхунског спорта;
* Створени услови за одржавање врхунског резултата;
* Развој спортисте до врхунског резултата;
* Дефинисана и унапређена област професионалног спорта;

Мерење успеха у 2018.години: према броју освојених медаља на Олимпијским играма; резултатима спортиста у оквиру система врхунског спорта; броју спортиста у оквиру система врхунског спорта; броју едукованих спортских стручњака.

**7.4. РАЗВОЈ И УНАПРЕЂЕЊЕ СПОРТСКЕ ИНФРАСТРУКТУРЕ**

Стратегијом желимо да се унапреди спортска инфраструктура у Републици Србији.

Применом Стратегије развоја спорта за период 2014-2018. у области спортске инфраструктуре желимо да:

* Изградимо Националне тренинг центре;
* Изградимо спортске објекте од значаја за Јединице локалне самоуправе;
* Реконструишемо постојеће спортске објекте;
* Успоставимо базу података, односно евидентирамо постојеће стање спортске инфраструктуре.

Општи циљ: развијена спортска инфраструктура.

Посебни циљеви:

* Успостављена потпуна база података, односно евидентирање постојећег стања спортске инфраструктуре;
* Системски планирана инфраструктура;
* Плански изграђени нови и реконструисани постојећи спортски објекти.

Мерење успеха у 2018.години: по броју реновираних и новоизграђених спортских објеката у Републици Србији; броју Јединица локалних самоуправа које су обезбедиле додатна средства из фондова ЕУ за изградњу спортске инфраструктуре; успостављене базе података.

1. **ОСТАЛИ ЦИЉЕВИ**

Поред наведених приоритета, Стратегија ће бити усмерена и ка другим сегментима система спорта у Републици Србији и инсистираће се на реализацији свих наведених циљева. Напомињемо да редослед циљева не значи и приоритет, већ се сви циљеви налазе у корпусу једнаке важности.

**8.1. ПОДИЗАЊЕ КАПАЦИТЕТА СПОРТА НА СВИМ НИВОИМА ВЛАСТИ**

Општи циљ: успостављен козистентан систем управљања и финансирања система спорта у Републици Србији, перманентна едукација, више укључивање у систем спорта жена, маргинализованих група, и волонтера.

Посебни циљеви:

* Повећани капацитети корисника буџетских средстава у смислу планирања буџета, реализације буџета и праћења остварених спортских циљева;
* Унапређено праћење и контрола финансијских токова спортских организација које се финансирају из буџета РС;
* Израђен и имплементиран софтвер којим ће се пратити финансијски токови спортских организација у Републици Србији – корисника буџетских средстава;
* Повећани капацитети спортских организација за аплицирање ка фондовима ЕУ и другим приступним фондовима;
* Повећани капацитети руководилаца спортских организација за писање пројеката и понуда ка спонзорима и донаторима;
* Израђен јединствен Правилник за финансирање спортских организација на нивоу Републике, аутономних покрајина и јединица локалних самоуправа;
* Перманентно праћење и анализа односа остварених спортских резултата у односу на уложена средства из буџета и других извора финансирања;
* Укључен већи број жена, маргинализованих група и волонтера у систем спорта у Републици Србији.

**8.2. СТРУЧНО И НАУЧНО – ИСТРАЖИВАЧКИ РАД У СПОРТУ И ИНФОРМАЦИОНИМ СИСТЕМИМА**

Општи циљ: унапређен стручни и научно-истраживачки рад у спорту и информационим системима;

Посебни циљеви:

* Унапређен стручни рад у спорту;
* Унапређен научно-истраживачки рад у спорту;
* Подигнут капацитет Завода за спорт и медицину спорта и формиран институт за спорт уз повезивање са локалним институтима на факултетима;
* Унапређени информациони системи у спорту.

**8.3. МЕЂУНАРОДНА СПОРТСКА САРАДЊА И СПОРТ У ДИЈАСПОРИ**

Општи циљ: унапређена међународна спортска сарадња и спорт у дијаспори.

Посебни циљ: израђена национална платформа за међународну сарадњу и развој спорта у дијаспори.

**8.4. СПОРТ У ВОЈСЦИ**

Општи циљ: унапређен спорт у војсци.

Посебни циљеви:

* Устројена нормативна регулатива у области спорта у војсци;
* Укслађена организациона структура војног спорта;
* Развијен систем међународног спорта у оквиру CISM;
* Интегрисан војни и цивилни спорт;
* Унапређен систем образовања у области спорта у војсци;
* Развијена спортска медицина у војсци;
* Остварена родна равноправност жена у области спорта у војсци.

**8.5. СПОРТ У МУП-У**

Општи циљ: Унапређен спорт у МУП-у.

Посебни циљеви:

* Ојачани капацитет запослених у МУП да кроз учешће у спортским активностима допринесу развоју система спорта у Србији;
* Постигнут потребан ниво стручних знања, вештина и способности које доприносе успешном раду припадника МУП;
* Ојачан капацитет спортских савеза и клубова из области спорта на води, под водом и алпинизма за њихово обучавање и укључивање у систем заштите и спасавања у Републици Србији;

**8.6. ТУРИЗАМ, ЖИВОТНА СРЕДИНА**

Општи циљ: унапређен однос спорта, туризма и животне средине.

Посебан циљ: подстакнуте и ојачане везе спорта, туризма и животне средине.

**8.7. МЕДИЈИ У СПОРТУ**

Општи циљ: унапређена улога и одговорност медија за развој спорта.

Посебни циљеви:

* Медијска промоција спорта као здравог начина живота и мотивација грађана за бављење рекреативним активностима;
* Стручно усавршени новинари;
* Подигнута свест грађана о позитивним вредностима спорта.

**8.8. НЕГАТИВНЕ ПОЈАВЕ У СПОРТУ**

Општи циљ: унапређене мере за спречавање свих негативних појава у спорту (насиље, допинг, намештање мечева, нелегално клађење).

Посебни циљеви:

* Успостављен механизам за доследну примени Националне стратегије за борбу против насиља на спортским приредбама за период 2014- 2018;
* Борба против манипулација на спортским такмичењима;
* Антидопинг и борба против других негативних појава у спорту.

1. **СПРОВОЂЕЊЕ, ПРАЋЕЊЕ, ОЦЕЊИВАЊЕ И ИЗВЕШТАВАЊЕ**

**9.1 СПРОВОЂЕЊЕ**

Примена Стартегије је дефинисана Акционим планом, који је саставни део овог документа. Тим планом јасно су дефинисани општи и посебни циљеви, мере и активности за њихову реализацију, институције задужене за њихову реализацију, временски оквири и, коначно, процена да ли су за њихову реализацију потребна материјална средства.

На основу Закона о спорту ресорни министар оснива Савет за спорт, састављен од угледних стручњака из области спорта, ради стручног доприноса реализацији циљева и активности утврђених Стратегијом и унапређења укупних активности Министарства.

**9.2. ПРАЋЕЊЕ**

Праћење се спроводи у редовним временским интервалима, у складу са Пословником Владе и годишње - у складу са елементима Акционог плана.

Ради успостављања јединственог и формалног система извештавања, Министарство ће стандардизовати процедуре извештавања и формате ових извештаја у складу са добром праксом Европске уније и у сарадњи са Покрајинским секретаријатом за спорт и омладину, кровним организацијама: Олимпијским комитетом Србије, Спортским савезом Србије, Паролимпијским комитетом Србије, Специјалном олимпијадом и индиректним буџетским корисницима: Заводом за спорт и медицину спорта Републике Србије и Антидопинг агенцијом Републике Србије.

Континуирано праћење обезбедиће наставак подизања нивоа квалитета, како у погледу наших резултата, тако и резултата наших партнера.

**9.3. ОЦЕЊИВАЊЕ**

Оцењивањем се утврђује напредак у спровођењу Стратегије и предлажу корективне мере и измене током спровођења. Оцењивање се спроводи редовно, једном годишње, коришћењем различитих извора података, укључујући годишњи извештај о раду као основни извор података, а на основу дефинисаних показатеља. Интерне информације се систематски упоређују са екстерним изворима информација, попут интервјуа, истраживања јавног мњења и других извора. У зависности од врсте показатеља, процењују се реализација и ефекти планираних и реализованих активности, као и институционалне и законодавне промене.

Преглед се представља према степену реализације активности:

* спроведена – оцена значи да је активност реализована у складу са очекивањима и да нису потребне додатне мере;
* делимично спроведена – оцена значи да је активност реализована, али да су потребне додатне мере да би се квалитет учинка унапредио до планираног нивоа;
* није спроведена – оцена значи да активност није реализована и да су потребне мере да би се планирана активност реализовала.

Кроз годишњи извештај, Министарство оцењује степен спровођења активности о чему извештава Савет за спорт. Уколико буде потребно, Министарство може ревидирати Стратегију у циљу унапређења њене ефективности и одрживости. По истеку периода предвиђеног за спровођење Стратегије, оцена садржи препоруке, закључке, научене лекције и приказује најбољу праксу по питању спровођења Стратегије.

**9.4. ИЗВЕШТАВАЊЕ**

Сваке године Министарство израђује и објављује извештаје о спровођењу Стратегије, степену спровођења циљева и активности, проблемима и изазовима. На основу тога вршимо ревизију наших приоритета, како бисмо обезбедили да они остану релевантни и како бисмо испунили потребе спортског сектора и управе.

Извештај о току спровођења Стратегије је саставни део Извештаја о раду Министарства који се доставља Влади у складу са Пословником Владе.

# ФИНАНСИЈСКИ ЕФЕКТИ СТРАТЕГИЈЕ И АКЦИОНОГ ПЛАНА

Процењује се да за реализацију стратешких циљева у наредном периоду неће бити потребна додатна издвајања из буџета Републике Србије, јер ће се активности реализовати у оквиру постојећих материјалних, финансијских и људских ресурса.

Према могућностима, одређене активности и задаци могу се финансирати из средстава донација.

11. АКЦИОНИ ПЛАН

Акциони план за спровођење ове Стратегије одштампан уз ову Стратегију и чини њен саставни део.

12. ЗАВРШНА ОДРЕДБА

Ову стратегију објавити у "Службеном гласнику Републике Србије".

05 Број:

У Београду,

ВЛАДА

ПРЕДСЕДНИК

.